钦定古今图书集成/历象汇编/乾象典/第065卷 > 《春秋纬》 > 《考异邮》
## 钦定古今图书集成/历象汇编/乾象典/第065卷 > 《春秋纬》 > 《考异邮》

“八风杀生，以节翱翔。距冬至四十五日，条风至，条者，
达生也。距，犹起也。自冬至四十五日而立春，此风应
其方而来生万物也。四十五日，明庶风至，明庶迎惠”，
言春分之后，阳以施惠之恩德，迎众物而生之也。四
十五日，清明风至，精芒挫收，言立夏之后，荠麦之属，
秀出已备，故挫止其锋芒，收之使成实也。四十五日，
“景风至，景风强也，强以成之，夏至之候也。强，言万物
强盛也。四十五日凉风至，凉风者，寒以闭也，立秋之
后也。闭，收也，言阴寒收成万物也。四十五日阊阖风
至，阊阖者，当寒天收也，秋分之候，阊阖盛也，言时盛
收物，盖藏之也。四十五日不周风至，不周者，不交也，
阴阳未合化也，立冬之后也。未合化”，言消息，纯坤无
阳也。《月令》曰：“天地不通而闭塞”，成冬也。四十五日，广
莫风至。广莫者，精大满也。冬至之候，言物无见者，风
精大满，美物也。

风之为言萌也。其立字“虫动于几中者为风。”虫动于
几，言阳气无不周也。明昆虫之属，得阳乃生，遇阴则
死，故风为阴中之阳也。